હોસ્પિટલના ચેરમેન રોહિતભાઈ પટેલે જણાવ્યું હતું કે હોસ્પિટલ સ્થાપવામાં અને અદ્યતન બનાવવામાં જે દાતાઓએ સહકાર આપ્યો છે તેમનો આભારી છું. આ સિવાય હોસ્પિટલના મેેનેજિંગ ટ્રસ્ટી ડો. મહેશ દેસાઈ અને તેમની ટીમ તેમ જ હોસ્પિટલના તમામ કર્મચારીઓનું યોગદાન છે. હજી પણ 50 વર્ષ પૂરા કરી સુવર્ણજયંતીની ઉજવણી કરવી છે તે માટે અદ્યતન ટેક્નોલોજી, અદ્યતન સાધનો વિકસાવી આ હોસ્પિટલને દુનિયાની શ્રેષ્ઠ હોસ્પિટલોમાંની એક હોસ્પિટલ બનાવવી છે. આ હોસ્પિટલ દર્દીઓને પોસાય તેવા દરે ચાર્જ કરીને સારવાર કરે છે. હોસ્પિટલના ઇતિહાસમાં અત્યાર સુધી એક પણ દર્દી નાણાંના અભાવે સારવાર લીધા વગર પાછો ગયો નથી એ હોસ્પિટલની આગવી શાખ છે.